### Пчелни продукти

#### ADVIBEES(55(1)(a)) - - консултантски услуги, техническа помощ, обучение, информация и обмен на добри практики, включително чрез работа в мрежа, за пчелари и пчеларски организации

##### I.Е.1 - - Консултантски услуги, техническа помощ, обучение, информация и обмен на добри практики, включително чрез работа в мрежа, за пчелари и пчеларски организации

|  |  |
| --- | --- |
| Код на интервенцията (държава членка) | I.Е.1 |
| Име на интервенцията | - Консултантски услуги, техническа помощ, обучение, информация и обмен на добри практики, включително чрез работа в мрежа, за пчелари и пчеларски организации |
| Вид интервенция | ADVIBEES(55(1)(a)) - консултантски услуги, техническа помощ, обучение, информация и обмен на добри практики, включително чрез работа в мрежа, за пчелари и пчеларски организации |
| Общ показател за крайния продукт | O.37. Брой на действията или единиците за запазване или подобряване на пчеларството |

###### 1 Териториално приложение и ако е уместно, регионално измерение

Териториално приложение: **Национално равнище**

|  |  |
| --- | --- |
| **Код** | **Описание** |
| BG | България |

Описание на териториалното приложение

|  |
| --- |
| Интервенцията се прилага на територията на цялата страна |

###### 2 Свързани специфични цели, междусекторна цел и уместни секторни цели

|  |
| --- |
| **СЕКТОРНА ЦЕЛ ПО ОСП Код + Описание** |
|  |

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO2 Подобряване на ориентацията на пазара и увеличаване на конкурентоспособността на стопанствата в краткосрочен и дългосрочен план, включително по-голям фокус върху научноизследователската дейност, технологиите и цифровизацията |

###### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.2.7. | Гарантиране на по-добри условия за устойчиво развитие на сектор пчеларство и повишаване на доходи | висок приоритет | Да |

###### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
|  |

###### 5 Конкретен план, изисквания и условия за допустимост на интервенцията

Описание

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| По данни на Агростатистика за 2016 година, 91 % от управителите на земеделски стопанства в страната разполагат единствено с практически опит в осъществяваната стопанска дейност, под 10 % от управителите на земеделски стопанства притежават образование в областта на селското стопанство или ветеринарната медицина.  Липсата на подходящо образование при земеделските стопани, в комбинация с недостатъчен финансов ресурс, ограничава възможностите за внедряване на иновации и нови технологии в земеделските стопанства. Близо половината от земеделските стопани не са запознати със същността на цифровото земеделие, а само 14 % използват съвременни цифрови технологии.  Необходимо е да се търсят алтернативни методи за трансфер на знания, да се предлагат форми и методи на обучение и повишаване на знанията и уменията, които се доближават в максимална степен до потребностите на заетите в сектор пчеларство. Налице е необходимост от насочване на интервенциите към обучителни и информационни дейности по теми, свързани с пчеларството, включително такива, свързани с опазване компонентите на околната среда и към такива, които осигуряват получаване на познания в областта на иновациите, цифровите технологии и оптимизиране на дейностите чрез съвременни методи на производство.  От друга страна, е необходимо насърчаване на участието на браншовите организации в дейности, свързани с разширяване на възможностите за споделяне, обмен и разпространение на знания и опит между членовете им.  Въпреки, че е сравнително консервативен отрасъл, пчеларството не престава да се обновява. Научната общност от цял свят търси отговори на най-наболелите въпроси – за високата смъртност и понижения имунитет на пчелните семейства, за агресорите и болестите в кошера.  Създават се съвременни системи за наблюдение работата и състоянието на пчелното семейство на основата на цифрови технологии. Известните ни кошерни системи се усъвършенстват, методите в пчеларството – също. Това налага придобиването на нови дигитални умения от пчеларите.  Една от основните задачи на разработeната интервенция е да осигури постоянно повишаване на знанията и уменията на пчеларите, с включване на практически обучения, наред с оптимизирането на достъпа до информация и иновации.  Важен фактор за устойчиво развитие на сектора е осигуряване на облекчен достъп на пчеларите и техните сдружения до необходимата им информация, относно нормативни задължения, посредничество за оперативна дейност, информация и подпомагане за кандидатстване по дейностите допустими по интервенциите, включени в новия Стратегически план.  **Допустими бенефициери:**  1. Браншови организации за производство и преработка на селскостопански продукти в сектор “Пчеларство”;  2. Сдружения, регистрирани по Закона за юридическите лица с нестопанска цел в обществена полза, в които членуват лица, отглеждащи пчелни семейства в регистрирани животновъдни обекти – пчелини;  3. Кооперации, регистрирани по Закона за кооперациите, в които членуват физически лица, отглеждащи пчелни семейства в регистрирани животновъдни обекти – пчелини;  4. Признати групи и организации на производители на мед и пчелни продукти и техните асоциации, признати по съответния ред от МЗм.  5.Висши училища;  6.Научни институти.  7.Центрове за професионално обучение.  **Допустими дейности**:  **1**. **Информационни семинари/лектории за повишаване на знанията по конкретни теми, насочени към сектор пчеларство;**  Информационните семинари/лектории са: тематични срещи, на които ще се разглеждат и обсъждат конкретни приоритетни теми: технологии в пчеларството, маркетинг, право, ветеринарна медицина, управление на пчелното стопанство, цифровизация и дигитализация и др., имащи отношение към сектора, доказано чрез мотивирана обосновка. Допустимо е семинарите/лекториите/тематичните срещи да се провеждат в дневна, вечерна, дистанционна/онлайн/ или комбинирана форма, в зависимост от вида и продължителността им.  **2. Демонстрационни дейности и посещения на земеделски стопанства (демонстрационен обект) за краткосрочен обмен на опит**.  Демонстрационните дейности са: практически занятия по определена тема с цел придобиване на информация и запознаване в реални практически условия с представяне на технологии (вкл. цифрови) и специализирана техника за извършване на различни пчеларски дейности;  Демонстрационен обект е всяко място, регистрирано в съответствие с действащото национално законодателство, на чиято територия се извършва демонстрационна дейност, свързана с процеса по отглеждане, преработка и/или предлагане на пазара на пчелни продукти;  **3. Разработване на наръчник /наръчници за добри практики, включително нормативни изисквания в пчеларството.**  За дейностите по т. 1, 2 и 3 се изисква наличие на проект, включващ:  - подробна програма съдържаща времеви график на дейностите, обосновка за актуалност на темите/дейностите, резюме на информационните семинари/лектории или демонстрационните дейности, както и заложени цел и индикатори за резултат. Подробно съдържание и обхват на темите, който ще бъдат включени в наръчника. Към всеки проект се представя подробна финансова обосновка (разбивка на разходите).  **Условия за допустимост:**  1.За всяка година, бенефициерите могат да заявят само веднъж дейностите по т.1 и/или т.2 финансирани по интервенцията.  2.Участниците в дейностите по т.1 и т.2 трябва да са регистрирани земеделски стопани с пчелни семейства.  **За дейностите по т. 1 и т. 2 се изискват:**  ·Минимален брой участници в един семинар/лектория или демонстрационна дейност – 10 пчелари;  ·Продължителност на един семинар/лектория –8 или 18 учебни часа;  ·Продължителност на демонстрационна дейност – минимум един ден;  **Допустими разходи за дейностите по:**  - т. 1. - наем на зала, мултимедия, печатни/електронни материали, разходи за транспорт, храна за участниците, възнаграждения на лектори/експерти, както и командировки съгласно Наредбата за командировките в страната, за ангажираните по проекта, такси за използване на интернет платформи/приложения за видеоконферентна разговори (когато дейността се провежда онлайн/неприсъствено);  - т. 2. - за посещение на пчелин с практическо занятие (разходи за транспорт), храна за участниците, възнаграждения на лектори/експерти, както и командировки съгласно Наредбата за командировките в страната, на ангажираните по проекта .  - т. 3 – Разходи за извършване на външна услуга по разработване на наръчника, включително предпечатна подготовка, отпечатване и/или публикуване на интернет платформа.  Дейността по т.3 може да бъде заявена само веднъж в рамките на целия период на прилагане на Стратегическия план.  Табл. Опростени разходи за един участник в лектория/семинар, демонстрация по т.1 и 2   |  |  |  |  |  | | --- | --- | --- | --- | --- | | **№** | **Описание** | **Вид обучение и включени разходи** | **Общ размер на разходите за 1 обучаем / участник** | | | **в лв.** | **в евро** | | 1 | Демонстрация с продължителност от 1 ден | при демонстрация с включени разходи свързани с осигуряване на изхранване, пътуване и транспорт | 106 | 54 | | при демонстрация без разходи за обеди и кафе паузи | 75 | 38 | | при демонстрация без включени разходи свързани с осигуряване на изхранване, пътуване и транспорт | 35 | 18 | | 2 | Информационен семинар с продължителност 8 учебни часа | при присъствено обучение с включени разходи свързани с осигуряване на изхранване, пътуване и транспорт | 108 | 55 | | при присъствено обучение без разходи за обеди и кафе паузи | 65 | 33 | | при присъствено обучение без включени разходи свързани с осигуряване на изхранване, пътуване и транспорт | 45 | 23 | | при онлайн обучение | 36 | 18 | | 3 | Информационен семинар с продължителност 18 учебни часа | при присъствено обучение с посещение на база/и за практическо обучение и с включени разходи свързани с осигуряване на настаняване, изхранване, пътуване и транспорт | 449 | 230 | | при присъствено обучение без посещение на база/и за практическо обучение и с включени разходи свързани с осигуряване на настаняване, изхранване, пътуване и транспорт | 441 | 225 | | при присъствено обучение с посещение на база/и за практическо обучение и без разходи за нощувки и вечери | 269 | 138 | | при присъствено обучение без посещение на база/и за практическо обучение и без разходи за нощувки и вечери | 260 | 133 | | при присъствено обучение с посещение на база/и за практическо обучение и без разходи за нощувки, вечери, обеди и кафе паузи | 144 | 74 | | при присъствено обучение без посещение на база/и за практическо обучение и без разходи за нощувки, вечери, обеди и кафе паузи | 136 | 70 | | при присъствено обучение без включени разходи свързани с осигуряване на настаняване, изхранване, пътуване и транспорт | 76 | 39 | | при хибридно обучение с посещение на база/и за практическо обучение и с включени разходи свързани с осигуряване на изхранване, пътуване и транспорт | 166 | 85 | | при хибридно обучение без посещение на база/и за практическо обучение и с включени разходи свързани с осигуряване на изхранване, пътуване и транспорт | 158 | 81 | | при хибридно обучение с посещение на база/и за практическо обучение и без разходи за обеди и кафе паузи | 124 | 63 | | при хибридно обучение без посещение на база/и за практическо обучение и без разходи за обеди и кафе паузи | 116 | 59 | | при хибридно обучение без включени разходи свързани с осигуряване на изхранване, пътуване и транспорт | 60 | 31 | | при онлайн обучение | 53 | 27 |   Подробните изисквания за прилагане на интервенцията ще бъдат разписани в национален регулаторен акт. |

###### 6 Форма и ставка на подпомагане/суми/методи за изчисляване

|  |
| --- |
| **Помощта може за бъде под следната форма :**  – **възстановяване на допустими разходи, реално извършени от бенефициера - чл. 44, 1, а)**  Максималния размер на финансовата помощ за изпълнение на един проект, по допустимите дейности (информационни семинари/лектории, демонстрационни дейности или разработване на наръчник) е до 5113,67 Евро.  Размерът на помощта за един проект се определя на база стандартни опростени разходи за едно обучаемо лице по броя обучени лица за дейностите по т.1 и т.2. Изчисленията на стандартните разходи са извършени от външно независимо от Министерството на земеделието и храните компетентно лице и са идентични с прилаганите разходи по интервенция II.И.2. „Професионално обучение и придобиване на знания“ от СП.  Размерът на помощта за дейността по т.3 се определя на база реално извършени допустими разходи след предоставяне на разходно-оправдателни документи и три независими съпоставими оферти.  Размерът на публичната помощ е 100 % от допустимите разходи за дейностите по т. 1, 2 и 3 , изпълнени и одобрени в рамките на проекта, одобрени от административен орган, посочен в национален регулаторeн акт за прилагане на интервенцията при 40% финансиране от ЕФГЗ и 60 % от националния бюджет.  Финансова помощ за изпълнение на проектите може да се изплаща авансово, при спазване на изискванията на чл.15 а, от Делегиран Регламент (ЕС) 2022/127 на Комисията от 7 декември 2021 г. |

###### 7 Допълнителна информация за вида на интервенцията

|  |
| --- |
| Неприложимо. |

###### 8 Съответствие с правилата на СТО

Зелена кутия

Параграф 2 от приложение 2 към Споразумението за СТО

Разяснение как с интервенцията се спазват съответните разпоредби на приложение 2 към Споразумението за СТО за селското стопанство, както е посочено в член 10 от Регламент (ЕС) 2021/2115 и в приложение II към него („зелена кутия“)

|  |
| --- |
| Интервенцията представлява форма на вътрешна подкрепа, която съответства на изискванията определени в Приложение 2, параграф 2 на Споразумението за селско стопанство на СТО.  Допустимите за подпомагане дейности са базирани на ясно определени критерии и цели, заложени със Стратегическия план по ОСП.  Предвидените по интервенцията плащания се основават на направените допустими разходи и не водят до предоставяне на ценова подкрепа на производителите.  Интервенцията ще се фокусира върху повишаване на знанията и уменията на пчеларите чрез практически и теоретични занятия чрез всички възможни канали за комуникация.  Плащанията по интервенцията попадат в обхвата на буква г) от параграф 2 на Приложение 2 на Споразумението за селско стопанство на СТО. |

###### 9 Планирани единични суми — определение

|  |  |  |  |
| --- | --- | --- | --- |
| **Планирана единична сума** | **Вид на планираната единична сума** | **Регион(и)** | **Показател(и) за резултатите** |
| I.E.1 - Средна сума за информационни/демонстрационни дейности/разработване на наръчник | Среден |  |  |

Описание

I.E.1 - Средна сума за информационни/демонстрационни дейности/разработване на наръчник

|  |
| --- |
| Годишния бюджет по интервенцията е предвиден за изпълнение на 5 проекта въз основа на исторически данни от прилагане на идентични дейности по Националната програма по пчеларство |

###### 10 Планирани единични суми — финансова таблица с краен продукт

|  |  |  |  |  |  |  |  |
| --- | --- | --- | --- | --- | --- | --- | --- |
| **Планирана единична сума** | **Финансова година** | **2023** | **2024** | **2025** | **2026** | **2027** | **Общо за периода 2023—2027 г.** |
| I.E.1 -  Средна сума за информационни/демонстрационни дейности/разработване на наръчник | Планирана единична сума (общо разходи на Съюза в евро) | 1 022,60 | 1 022,60 | 1 022,60 | 2 045,47 | 2 045,47 |  |
| O.37 (единица: Действия) | 5,00 | 5,00 | 5,00 | 5,00 | 5,00 | **Сума:**  25,00  **Макс.:**  5,00 |
| Годишно ориентировъчно разпределение на финансови средства (общо разходи на Съюза в евро) | 5 113,00 | 5 113,00 | 5 113,00 | *10 227,34* | *10 227,34* | 35 793.68 |
| ОБЩО | Годишно ориентировъчно разпределение на финансови средства (общо публични разходи в евро) | 12 782,49 | 12 782,49 | 12 782,49 | 25 568,36 | 25 568,36 | 89 484.19 |
| Годишно ориентировъчно разпределение на финансови средства (общо разходи на Съюза в евро) | 5 113,00 | 5 113,00 | 5 113,00 | *10 227,34* | *10 227,34* | 35 793.68 |
| Ставка на съфинансирането от ЕС в % | 40,00 | 40,00 | 40,00 | 40,00 | 40,00 |  |