### Пчелни продукти

#### COOPAPI(55(1)(e)) - - сътрудничество със специализирани органи за изпълнението на изследователски програми в областта на пчеларството и пчелните продукти

##### I.Е.8 - Сътрудничество със специализирани органи за изпълнението на изследователски програми в областта на пчеларството и пчелните продукти

|  |  |
| --- | --- |
| Код на интервенцията (държава членка) | I.Е.8 |
| Име на интервенцията | Сътрудничество със специализирани органи за изпълнението на изследователски програми в областта на пчеларството и пчелните продукти |
| Вид интервенция | COOPAPI(55(1)(e)) - сътрудничество със специализирани органи за изпълнението на изследователски програми в областта на пчеларството и пчелните продукти |
| Общ показател за крайния продукт | O.37. Брой на действията или единиците за запазване или подобряване на пчеларството |

###### 1 Териториално приложение и ако е уместно, регионално измерение

Териториално приложение: **Национално равнище**

|  |  |
| --- | --- |
| **Код** | **Описание** |
| BG | България |

Описание на териториалното приложение

|  |
| --- |
| Интервенцията се прилага на територията на цялата страна |

###### 2 Свързани специфични цели, междусекторна цел и уместни секторни цели

|  |
| --- |
| **СЕКТОРНА ЦЕЛ ПО ОСП Код + Описание** |
|  |

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO2 Подобряване на ориентацията на пазара и увеличаване на конкурентоспособността на стопанствата в краткосрочен и дългосрочен план, включително по-голям фокус върху научноизследователската дейност, технологиите и цифровизацията |

###### 3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.2.7. | Гарантиране на по-добри условия за устойчиво развитие на сектор пчеларство и повишаване на доходи | висок приоритет | Да |

###### 4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
|  |

###### 5 Конкретен план, изисквания и условия за допустимост на интервенцията

Описание

|  |
| --- |
| Едни от основните причини за нарушаване на здравословното състояние на пчелните семейства са промяната в климата (студена зима, къса и нетипична пролет, сухо и горещо лято), намаляващите площи с медоносна растителност и монокултурно земеделие, в т.ч. липсата на разнообразен прашец и употребата на пестициди при провеждане на растителнозащитните мероприятия. Всички тези неблагоприятни фактори водят до отслабване на имунната система на пчелите и отключват различни болести, а оттам до ниски добиви, недобри икономически резултати и намалена конкурентоспособност.  Налице е силно изоставане на процеса на въвеждане на иновационните и технологични средства за ефективно функциониране на стопанствата в сектор пчеларство.  Интервенцията има за цел да стимулира сътрудничеството между пчеларите, национално и регионално представителни браншови организации и специализирани органи за прилагане на изследователски програми в пчеларството, внедряване на иновации и нови технологии в отглеждането, селекцията и организацията на пазара на меда и пчелните продукти, стимулиране на дигитализацията и повишаване на конкурентоспособността на производителите.  Подкрепата се предоставя за сформиране и функциониране на сътрудничество за прилагане на изследователски програми в областта на пчеларството и пчелните продукти.  Очакваният ефект от прилагане на интервенцията е да се допринесе в най-голяма степен за засилване и укрепване на връзките между пчеларите, национално и регионално представителни браншови организации и специализираните органи за изследователска дейност чрез прилагането на проекти с потенциал за развитие на сектора.  **Допустими бенефициери:**  1. Дружества/обединения, създадени по реда на Закона за задълженията и договорите (ЗЗД), при които бенефициер по интервенцията е водещия партньор.  **Допустими дейности:**  •  Изпълнение на изследователски проекти, създаващи добавена стойност в областта на пчеларството;  **Условия за допустимост:**   1. Допустими кандидати по т.1-6: Дружества/обединения, създадени по реда на Закона за задълженията и договорите, включващи земеделски стопани - пчелари, членове на поне едно пчеларско сдружение, представител/и на науката (специализирани органи за изследователска дейност). Дружества/обединения се сформират за изпълнение на конкретен проект за конкретен период на действие и от значение за сектора.Обединенията могат да включват като участници:   а) Регистрирани земеделски стопани, пчелари в т.ч. признати групи или организации на производители в сектор мед и пчелни продукти;  б)  Научни институти или научни центрове, които извършват научни изследвания и научно обслужване в областта на пчеларството, селското стопанство или биотехнологиите или хранителните технологии, които са организации по Закона за Селскостопанската академия или Закона за Българската академия на науките, както и специализирани държавни структури в областта на науката и научните изследвания;  в) Висши училища, акредитирани по Закона за висшето образование;  г) Неправителствени организации (НПО) с предмет на дейност в областта на пчеларството, включително за производството на ветеринарномедицински продукти или в областта на опазване на околната среда или водите или дигиталните технологии;  д) МСП в областта на преработката на пчелен мед и пчелни продукти;  е) Консултантски организации с предмет на консултантската дейност в областта на селското стопанство или храните в т.ч. НССЗ.  2. Допустими кандидати по т.7 - Научни институти или научни центрове, които извършват научни изследвания и научно обслужване в областта на земеделието и храните , в т. ч. и пчеларството, които са организации по Закона за Селскостопанската академия; НПО с предмет на дейност в областта на пчеларството; Висши училища, акредитирани по Закона за висшето образование, които предлагат обучение в сферата на животновъдството, в .т.ч. и пчеларство; признати групи или организации на производители в сектор мед и пчелни продукти;  Финансират се изследователски проекти от приоритетни области/области на научни изследвания, които създават добавена стойност в пчеларството, чрез по-добро свързване на научноизследователската дейност и пчеларската практика и насърчават по-широкото използване на наличните иновационни мерки; водят до решаване на проблеми в сектора, предварително зададени от пчеларски организации; установяват връзка между участниците в областта на иновациите и съответните проекти; насърчават по-бързо и по-широкообхватно прилагане на новаторските решения в практиката.  **Приоритетни области/области на научни изследвания**:  Изследователските проекти следва да са насочени към решаване на проблеми в поне една от основните научни области в пчеларството:   * мониторинг, съхраняване и тенденции на развитие на генетичните ресурси, в т.ч. селекция и развъждане на устойчиви на заболяванияпчелни семейства; * мониторинг, здравеопазване и борба с икономически значимите заболявания; * познания за поведението на пчелните семейства; * загуби на пчелни семейства и токсикология; * влиянието на технологиите на отглеждане върху развитието и продуктивността на пчелните семейства; * инвентаризация на медоносната растителност в страната и проучване на нови хранителни ресурси. * проучвания за добри пчеларски практики за предотвратяване и/или минимизиране на щети от неблагоприятни климатични явления, допринасящи за адаптация към изменението на климата   **Допустими са разходи, пряко свързани с изпълнение на изследователския проект, съгласно представен подробен план, в т.ч. финансов за:**   * инспекция на терените или пчелините, включени в изпълнение на проекта, в т.ч за събиране и обработка на данни - командировки съгласно Наредбата за служебните командировки и специализации в чужбина, приета с ПМС № 115 от 2004 г. (ДВ, бр. 50 от 2004 г.), пътни, дневни и нощувки. Броят и продължителността на командировките е съобразен с целите на проекта; * подготовка, изпитване на проби и извършване на анализи, когато анализите се възлагат на лаборатория извън научния колектив; * за закупуване на химикали и консумативи за провеждане на предвидените в проекта анализи, когато анализите ще се извършват от научния колектив, разработващ проекта * наем на апаратура и специализирано оборудване, когато анализите ще се извършват от научния колектив, разработващ проекта; * за закупуване на информационни продукти и софтуер, свързани с реализацията на проекта(обработка на данни); * за извършване на външни услуги по сключени граждански договори, във връзка с изпълнение на конкретни дейности по проекта; * за популяризиране и публикуване на резултатите от проведените изследвания.   **Проектите се финансират когато е:**   * Представен подробен проект на изследването, в т.ч. размерът на потенциалните ползи за пчеларството. * При положителна оценка от публичен орган, определен в национално законодателство/насоки за прилагане на интервенциите, за:        - потенциалните ползи за пчеларството от реализирането на проекта;        - резултатите от изпълнението на проекта.   * Решение на водещия бенефициер за участие в интервенцията. * Публикуване на резултатите от изпълнението на проекта, с цел достъп на всички пчелари до данните от изследването.   Допустимо е проектите да се изпълняват на етапи в рамките на до две години.Подробните изисквания за прилагане на интервенцията ще бъдат разписани в национален регулаторен акт. |

###### 6 Форма и ставка на подпомагане/суми/методи за изчисляване

|  |
| --- |
| **Помощта може за бъде под следната форма :**  – **възстановяване на допустими разходи, реално извършени от бенефициера - чл. 44, 1, а);**  Размерът на публичната помощ е 100 % от допустимите разходи, изпълнени и одобрени в рамките на проекта, като 40% от средствата са от ЕФГЗ и 60% са от държавния бюджет.  Финансова помощ за изпълнение на проекта може да се изплаща авансово, при спазване на изискванията на чл.15 а, от Делегиран Регламент (ЕС) 2022/127 на Комисията от 7 декември 2021 г. |

###### 7 Допълнителна информация за вида на интервенцията

|  |
| --- |
| Неприложимо. |

###### 8 Съответствие с правилата на СТО

Зелена кутия

Параграф 2 от приложение 2 към Споразумението за СТО

Разяснение как с интервенцията се спазват съответните разпоредби на приложение 2 към Споразумението за СТО за селското стопанство, както е посочено в член 10 от Регламент (ЕС) 2021/2115 и в приложение II към него („зелена кутия“)

|  |
| --- |
| Интервенцията представлява форма на вътрешна подкрепа, която съответства на изискванията определени в Приложение 2, параграф 2 на Споразумението за селско стопанство на СТО.  Допустимите за подпомагане дейности са базирани на ясно определени критерии и цели, заложени със Стратегическия план по ОСП и не представляват форма на ценова подкрепа или директно плащане за производителите.  Плащанията по интервенцията попадат в обхвата на буква а) от параграф 2 на Приложение 2 на Споразумението за селско стопанство на СТО. |

###### 9 Планирани единични суми — определение

|  |  |  |  |
| --- | --- | --- | --- |
| **Планирана единична сума** | **Вид на планираната единична сума** | **Регион(и)** | **Показател(и) за резултатите** |
| I.Е.8 - Средна сума за изследователски проект | Среден |  |  |

Описание

I.Е.8 - Средна сума за изследователски проект

|  |
| --- |
| Размерът на единичната помощ се основава на база предходно програмиране. |

###### 10 Планирани единични суми — финансова таблица с краен продукт

|  |  |  |  |  |  |  |  |
| --- | --- | --- | --- | --- | --- | --- | --- |
| **Планирана единична сума** | **Финансова година** | **2023** | **2024** | **2025** | **2026** | **2027** | **Общо за периода 2023—2027 г.** |
| I.Е.8 -  Средна сума за изследователски проект | Планирана единична сума (общо разходи на Съюза в евро) | 10 226,13 | 10 226,13 | 10 226,13 | 10 226,13 | 10 226,13 |  |
| O.37 (единица: Действия) | 1,00 | 1,00 | 1,00 | 1,00 | 1,00 | **Сума:**  5,00  **Макс.:**  1,00 |
| Годишно ориентировъчно разпределение на финансови средства (общо разходи на Съюза в евро) | 10 226,13 | 10 226,13 | 10 226,13 | 10 226,13 | 10 226,13 | 51 130,65 |
| ОБЩО | Годишно ориентировъчно разпределение на финансови средства (общо публични разходи в евро) | 25 565,34 | 25 565,34 | 25 565,34 | 25 565,34 | 25 565,34 | 127 826,70 |
| Годишно ориентировъчно разпределение на финансови средства (общо разходи на Съюза в евро) | 10 226,13 | 10 226,13 | 10 226,13 | 10 226,13 | 10 226,13 | 51 130,65 |
| Ставка на съфинансирането от ЕС в % | 40,00 | 40,00 | 40,00 | 40,00 | 40,00 |  |