**II.A.14 Биологично животновъдство**

|  |  |
| --- | --- |
| Код на интервенцията (държава членка) | II.A.14 |
| Име на интервенцията | Биологично животновъдство |
| Вид интервенция | ENVCLIM(70) - Задължения в областта на околната среда и климата и други задължения в областта на управлението |
| Общ показател за крайния продукт | O.17. Брой на хектарите или брой на други единици, ползващи се от подпомагане за биологично земеделие |
| Участие за изискването за обособяване на средства за/на | Приемственост между поколенията: Не  Околна среда: Да  Система за облекчения за екосхеми: Не  Подход LEADER: Не |

1 Териториално приложение и ако е уместно, регионално измерение

Териториално приложение: **Национално равнище**

|  |  |
| --- | --- |
| **Код** | **Описание** |
| BG | България |

Описание на териториалното приложение

|  |
| --- |
| Интервенцията се прилага на територията на цялата страна |

2 Свързани специфични цели, междусекторна цел и уместни секторни цели

|  |
| --- |
| **Код на СПЕЦИФИЧНАТА ЦЕЛ НА ОСП + описание** Препоръчителните специфични цели на ОСП за този вид интервенция са обозначени с получер шрифт |
| SO4 Допринасяне за смекчаване на изменението на климата и за адаптиране към него, включително чрез намаляване на емисиите на парникови газове и подобряване на улавянето на въглерод, както и популяризиране на устойчива енергия |
| SO5 Насърчаване на устойчиво развитие и ефикасно управление на природните ресурси, като вода, почва и въздух, включително чрез намаляване на зависимостта от химически вещества |
| SO6 Допринасяне за забавянето и възстановяването на намаляването на биоразнообразието, подобряване на екосистемните услуги и съхраняване на местообитанията и ландшафтите |
| SO9 Подобряване на отговора на селското стопанство в Съюза на обществените нужди от храна и здравеопазване, включително висококачествени, безопасни и питателни храни, произвеждани по устойчив начин, намаляване на хранителните отпадъци, както и подобряване на хуманното отношение към животните и борба с резистентностите към антимикробни средства |

3 Потребности, обхванати от интервенцията

|  |  |  |  |
| --- | --- | --- | --- |
| **Код** | **Описание** | **Определяне на приоритети на равнище стратегическия план по ОСП** | **Разгледана в стратегически план по ОСП** |
| П.4.5. | Прилагане на нискоинтензивни земеделски практики -консервационно, интегрирано и биологично земеделие | Много висок | Да |
| П.6.5 | Насърчаване на практиките за разширяване биологично земеделие | Много Висок | Да |
| П.9.1 | Насърчаване и подпомагане на биологичното земеделие, както и на научните изследвания в тази посока | Висок | Да |
| П.9.3. | Насърчаване потреблението на биологични продукти | Много висок | Да |

4 Показател(и) за резултатите

|  |
| --- |
| **Код на ПОКАЗАТЕЛИТЕ ЗА РЕЗУЛТАТИТЕ + описание** Препоръчителните показатели за резултатите за избраните специфични цели на ОСП за тази интервенция са обозначени с получер шрифт |
| R.14 Дял на използваната земеделска площ (ИЗП), обхваната от подпомагани ангажименти за намаляване на емисиите или за поддържане или подобряване на съхранението на въглероден диоксид (включително постоянно затревени площи, трайни насаждения с постоянно затревяване, земеделска земя във влажни зони и торфища) |
| R.19 Дял на използваната земеделска площ (ИЗП), обхваната от подпомагани ангажименти, допринасящи за управлението на почвите с цел подобряване на качеството на почвата и на биотата (като например намаляване на обработката, почвена покривка с култури, сеитбооборот, включително бобови култури) |
| R.21 Дял на използваната земеделска площ (ИЗП), обхваната от подпомагани ангажименти за качеството на водните обекти |
| R.24 Дял на използваната земеделска площ (ИЗП), обхваната от подпомагани конкретни ангажименти, водещи до устойчиво използване на пестициди с цел да се намалят рисковете от пестицидите и тяхното въздействие, като изтичането на пестициди |
| R.29 Дял на използваната земеделска площ (ИЗП), подпомагана по ОСП за органично земеделие, с разпределение за поддържане и преобразуване |
| R.31 Дял на използваната земеделска площ (ИЗП), обхваната от подпомагани ангажименти за подпомагане на опазването или възстановяването на биологичното разнообразие, включително селскостопански практики с висока природна стойност |
| R.43 Дял на животинските единици, засегнати от подпомогнати действия за ограничаване използването на антимикробни средства (предотвратяване/намаляване) |
| R.44 Дял на животинските единици, попадащи в обхвата на подпомогнати действия за подобряване на хуманното отношение към животните |

5 Конкретен план, изисквания и условия за допустимост на интервенцията

Опишете какви са специфичните цели и съдържанието на интервенцията, включително специфично насочване, принципи за избор, връзки към съответното законодателство, взаимно допълване с други интервенции/набори от операции в двата стълба и друга релевантна информация.

|  |
| --- |
| Биологичното производство е устойчива система за управление, която се основава на общи и специфични принципи за биологично производство предвидени в Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета (Регламент (ЕС) 2018/848).  Чрез прилагане на интервенцията се цели да се подпомогнат земеделските стопани, които искат да прилагат методите на биологичното производство в съответствие с изискванията на Регламент (ЕС) 2018/848 в стопанствата, като се покрият разликите в допълнителните разходи и пропуснатите приходи при биологичния начин на отглеждане на земеделската продукция, сравнени с конвенционалните методи на производство.  Един от дяловете на биологичното земеделие е биологичното животновъдство, чиято цел е да се отглеждат адаптирани към местните условия породи животни, като се прилагат методи на отглеждане, близки до естествения начин на живот, които понижават стреса и осигуряват добро здравословно състояние. Животните се хранят с биологично произведени фуражи, като се забранява използване на регулатори на растежа и е ограничено до минимум използването на антибиотици. Също стриктно се следи съотношението между броя на животните и площите, върху които пасат и се добива фураж, нужен за тяхното изхранване.  Очаква се интервенцията да доведе до положителен ефект и принос към устойчивото развитие на селските райони, като допринася за околната среда и смекчаването на последиците от изменението на климата. Предвид факта, че повечето биологични производители предпочитат да развиват къси вериги на доставки, се очаква също да допринесе за развитието на малките общности в селските райони.  Дейностите по интервенцията ще допринесат и за постигането на целите на Стратегия на ЕС за биологичното разнообразие до 2030 г. и да удовлетвори заложените цели в стратегията от „Фермата до трапезата“ и съответно в Национален план за действие за развитие на биологичното производство до 2030 г. Интервенцията също така реферира и към Националната рамка за приоритетни действия за Натура 2000 за периода 2021-2027 г. |

Определете бенефициерите, отговарящи на критериите, както и специфичните критерии за допустимост, когато е приложимо за бенефициерите и площта

|  |
| --- |
| Земеделски стопани, които са регистрирани съгласно националното законодателство, имащи сключен договор с Контролиращо лице. Контролиращото лице трябва да е получило разрешение от министъра на земеделието и храните за контрол и сертификация на биологично производство, въз основа на наличните данни в Електронния регистър на лицата, които извършват дейност по производство, подготовка/обработка, разпространение/пускане на пазара, съхранение, внос, износ на биологични продукти и продукти произведени при преход към биологично производство (Регистър на биологичното производство). |

Задайте отговарящите на критериите вид подпомагане (извън обхвата на ИСАК) или ангажименти (ИСАК) и други задължения

|  |
| --- |
| Подпомагането по тази интервенция се предоставя под формата на годишни плащания на хектар земеделска площ.  По интервенцията за биологичното животновъдство се подпомагат земеделски стопани, отглеждащи селскостопански животни (биологични и в преход) от следните видове – говеда, биволи, овце и/или кози, свине за пасищно отглеждане – Източно балканска свиня (съгласно приложимото национално законодателство) и стопанисват постоянно затревени площи и/или площи, заети с фуражни култури (биологични и в преход).  Задължително бенефициентите по интервенцията трябва да спазват изискванията на Регламент (ЕС) 2018/848 и да имат сключен договор за контрол и сертификация с контролиращо лице, получило разрешение от министъра на земеделието и храните за преминаване към и/или продължаване на управлението в съответствие с правилата за биологично производство.  Цялото стопанство, с което се поема ангажимента, трябва да се управлява в съответствие с приложимите за биологичното производство изисквания в Регламент (ЕС) 2018/848, като независимо от това изискване е допустимо дадено стопанство да се раздели на ясно и ефективно обособени производствени единици за биологично производство, за преход към биологично производство и за небиологично производство, при условие че по отношение на производствените единици за небиологично производство:  а) отглежданите животни са от различни видове;  б) растенията са от различни, лесно разграничими видове/сортове.  Подпомагането е за земеделските площи, регистрирани в ИСАК, които отговарят на определението за „допустим хектар“.  Всички земеделски площи е необходимо да са в система на контрол за биологично производство, контролирани от лицата, получили разрешение от министъра на земеделието за контрол и сертификация на биологично производство.  За подпомагане могат да кандидатстват земеделски стопани, които имат сключен договор с Контролиращо лице за биологично производство не по-късно от 31 декември на годината, предхождаща годината на кандидатстване въз основа на наличните данни в регистъра на биологичните оператори към тази дата.  Размерът на хектарите в интервенцията се определя при съотношение 0.3 до 1 животински единици (ЖЕ)/ ха. Размерът на ЖЕ се формира въз основа на възрастта на отглежданите животни (към крайната дата на кампания), а в допустимите площи за изчисляване на съотношението се включват заявените постоянно затревените площи и фуражните култури.  Всички земеделски площи от заявената култура и всички животни от заявения вид следва да са в система на контрол за биологично производство.  Заявените животни по интервенцията трябва да са налични в стопанството до 01 октомври на годината, в която са заявени.  Ангажиментът по интервенцията е тригодишен. В този период площите и животните в стопанството трябва да са в система на контрол за биологично растениевъдство/животновъдство.  Земеделските стопани, чиито площи/животни, които са в период на преход към 31 декември на годината, предхождаща заявяването, предоставят ежегодно сертификат по чл. 35 от Регламент (ЕС) № 2018/848, удостоверяващ производство през преходния период.  По време на ангажимента земеделските стопани трябва ежегодно да представят сертификат по чл. 35 от Регламент (ЕС) № 2018/848, удостоверяващ биологичен статус, с доказателства за добита продукция от заявените площи и животни.  Не се подпомагат постоянно затревени площи и/или площи с фуражни култури в преход към биологично производство, за които кандидатът вече е получил подпомагане за преход към биологично производство в продължение на две години по тази или по друга интервенция от Стратегическия план, в това число по еко схемата за поддържане на биологично земеделие (селскостопански животни) по чл. 31 от Регламента (ЕС) 2021/2115, или по мярка 214 „Агроекологични плащания“ от Програмата за развитие на селските райони за период 2007 – 2013 г., или по мярка 11 „Биологично земеделие“ от Програмата за развитие на селските райони за период 2014 – 2020 г.  Площи, заети с фуражни култури, които са заявени по тази интервенция, не могат да получат подпомагане по интервенцията „II.A.1 - Биологично растениевъдство“.  Животни от един и същи вид, заявени по интервенция II.А.2. - Хуманно отношение към животните и антимикробна резистентност от чл. 70 от Регламент (ЕС) 2021/2115, не са допустими за подпомагане по интервенцията.  До края на втората година на ангажимента, кандидатът за подпомагане или упълномощено от него лице трябва да премине обучение в областта на биологичното производство или агроекологично обучение в областта на земеделието, или да докаже придобит опит от предходен ангажимент.  Подробни правила ще бъдат разписани в националното законодателство. |

6 Определяне на уместни базови характеристики (приложими стандарти за ДЗЕС, законоустановени изисквания за управление (ЗИУ) и други задължителни изисквания, установени в националното право и правото на Съюза), когато е приложимо, описание на специфичните уместни задължения съгласно ЗИУ и обяснение как ангажиментът надхвърля задължителните изисквания (както е посочено в член 28, параграф 5, член 70, параграф 3 и член 72, параграф 5)

Списък на приложимите стандарти за ДЗЕС и ЗИУ

|  |  |
| --- | --- |
| **Код** | **Описание** |
| GAEC01 | Поддържане на постоянно затревени площи на основата на съотношението на постоянно затревените площи спрямо земеделската площ на национално, регионално и подрегионално равнище и на равнище група от стопанства или стопанство в сравнение с референтната 2018 г. Максимално намаление от 5 % в сравнение с референтната година. |
| GAEC02 | Защита на влажните зони и торфищата |
| GAEC03 | Забрана за изгаряне на стърнища от полски култури, освен по фитосанитарни причини |
| GAEC04 | Изграждане на буферни ивици по продължението на водните басейни |
| GAEC05 | Управление на обработката на почвата с цел намаляване на опасността от деградация и ерозия на почвата, включително предвид ъгъла на наклона |
| GAEC06 | Минимално покриване на почвата с цел избягване на голи почви в най-чувствителните периоди |
| GAEC07 | Сеитбооборот върху обработваема земя, с изключение на култури, отглеждани под вода |
| GAEC08 | Минимален дял земеделска площ, предназначена за непроизводствени площи или обекти. Минимален дял от най-малко 4 % от обработваемата земя на равнище земеделско стопанство, предназначена за непроизводствени площи и обекти, включително земя, оставена под угар. Когато земеделски стопанин се ангажира да отдели най-малко 7 % от обработваемата си земя за непроизводствени площи или обекти, включително земя, оставена под угар, в рамките на подобрена екосхема в съответствие с член 31, параграф 6, делът, с който се покрива спазването на настоящия стандарт за ДЗЕС, се ограничава до 3 %. Минимален дял от най-малко 7 % от обработваемата земя на равнище земеделско стопанство, ако това включва също междинни култури или култури, които обогатяват почвата с азот, отглеждани без използването на продукти за растителна защита, от които 3 % са земя, оставена под угар, или непроизводствени обекти. Държавите членки следва да използват тегловен коефициент 0,3 за междинните култури. Запазване на особеностите на ландшафта. Забрана за рязане на живи плетове и дървета през размножителния период и периода на отглеждане при птиците. Прилагане, по възможност, на мерки за избягване на инвазивни растителни видове. |
| GAEC09 | Забрана за промяна на предназначението или разораване на постоянно затревени площи, обозначени като екологично чувствителни постоянно затревени площи в зони от обхвата на „Натура 2000“ |
| SMR01 | Директива 2000/60/ЕО на Европейския парламент и на Съвета от 23 октомври 2000 г. за установяване на рамка за действията на Общността в областта на политиката за водите: член 11, параграф 3, букви д) и з) по отношение на задължителните изисквания за контрол на дифузни източници на замърсяване с фосфати |
| SMR02 | Директива 91/676/ЕИО на Съвета от 12 декември 1991 г. за опазване на водите от замърсяване с нитрати от селскостопански източници: членове 4 и 5 |
| SMR03 | Директива 2009/147/ЕО на Европейския парламент и на Съвета от 30 ноември 2009 г. относно опазването на дивите птици: член 3, параграф 1,член 3, параграф 2, буква б), член 4, параграфи 1, 2 и 4 |
| SMR04 | Директива 92/43/ЕИО на Съвета от 21 май 1992 г. за опазване на естествените местообитания и на дивата флора и фауна: член 6, параграфи 1 и 2 |
| SMR05 | Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните и за определяне на процедури относно безопасността на храните: член 14, член 15, член 17, параграф 1 и членове 18, 19 и 20 |
| SMR06 | Директива 96/22/ЕО на Съвета от 29 април 1996 г. относно забрана на употребата на определени субстанции с хормонално или тиреостатично действие и на бета-агонисти в животновъдството и за отмяна на директиви 81/602/ЕИО, 88/146/ЕИО и 88/299/ЕИО: член 3, букви а), б) г) и д) и членове 4, 5 и 7 |
| SMR07 | Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета: член 55, първо и второ изречение |
| SMR08 | Директива 2009/128/ЕО на Европейския парламент и на Съвета от 21 октомври 2009 г. за създаване на рамка за действие на Общността за постигане на устойчива употреба на пестициди: член 5, параграф 2 и член 8, параграфи 1—5; член 12 по отношение на ограниченията за използване на пестициди в защитени зони, определени въз основа на Директива 2000/60/ЕО и законодателството за „Натура 2000“; член 13, параграфи 1 и 3 относно обработката и съхранението на пестициди и обезвреждането на остатъци |
| SMR09 | Директива 2008/119/ЕО на Съвета от 18 декември 2008 г. за определяне на минимални стандарти за защита на телетата: членове 3 и 4 |
| SMR11 | Директива 98/58/ЕО на Съвета от 20 юли 1998 г. относно защитата на животни, отглеждани за селскостопански цели: член 4 |

Списък на приложимите задължителни национални стандарти

|  |
| --- |
| Неприложимо. |

Връзка на стандартите за ДЗЕС, ЗИУ и националните стандарти с интервенцията

|  |
| --- |
| Биологичното животновъдство надхвърля изискванията на приложимите стандарти за ДЗЕС и ЗИУ. Земеделските стопани трябва да спазват изискванията на Регламент (ЕС) 2018/848. Бенефициентите по интервенцията спазват изискванията на условността, доколкото е приложима съобразно вида и структурата на стопанството. |

7 Форма и ставка на подпомагане/суми/методи за изчисляване

** В обхвата на ИСАК**

** Извън обхвата на ИСАК**

Раздел в обхвата на ИСАК

Вид на плащането

 производствени разходи въз основа на допълнителните разходи и пропуснатите приходи

 включени трансакционни разходи

 еднократно плащане

 еднократна сума

Обхват на подпомагането на равнище бенефициер

|  |
| --- |
| **Подпомагането се предоставя под формата на годишни плащания на хектар използваема земеделска площ**  Плащания при спазване на съотношение:   * от 0,3 до 1 ЖЕ/ха - 516 евро/ха.   За да се спази бюджетния пакет, горна граница (таван) за стопанство може да се определи ежегодно. Тя ще бъде приложена към общата сума на плащането, отпуснато на бенефициента съгласно степента, в която е ангажиран. |

Метод на изчисляване

|  |
| --- |
| Изчисленията са извършени съгласно изискванията на чл. 82 от Регламент (ЕС) 2021/2115 и са представени в Методология за изчисляване на компенсаторни плащания по интервенция „Биологично животновъдство“. |

Допълнително обяснение

|  |
| --- |
| Плащанията за изпълнение на задължения в областта на околната среда и климата, част от Стратегическия план, основните изисквания са посочени в Регламент (ЕС) 2021/2115. Подкрепа и подобряването на опазването на околната среда и действията за климата са основен приоритет в ОСП за постигането на целите на Съюза в областта на околната среда и климата.  Методологията за изчисляване е в съответствие с Регламент (ЕС) 2021/2115. Съгласно чл. 70 от цитирания регламент плащанията се отпускат за покриване задължения, които:  А) надхвърлят съответните законоустановени изисквания зауправление и стандартите за ДЗЕС;  Б) надхвърлят съответните минимални изисквания за използване на торове и на продукти за растителна защита или за хуманно отношение към животните, както и съответните други задължителни изисквания, установени в националното право и в правото на Съюза;  В) надхвърлят условията, установени за поддържането на земеделските площи в съответствие с член 4, параграф 2, буква „а“ от Регламент (ЕС) 2021/2115.  Подпомагането по тази интервенция се предоставя под формата на годишни плащания на хектар. |

8 Информация относно оценката за държавна помощ

Интервенцията попада извън приложното поле на член 42 от ДФЕС и подлежи на оценка за държавна помощ:

 Да  Не  Смесено участие

9 Допълнителни въпроси/информация за вида на интервенцията

Какви са моделите на ангажимента(ите) в интервенцията?

 на база резултати (с възможност за избор)

 на база управление (с възможност за избор)

 хибридни (основани на управление и резултати)

Моля, обяснете задълженията/възможностите за бенефициерите във връзка с ангажиментите, залегнали в интервенцията

|  |
| --- |
| В случай на изменения в съответните задължителни стандарти, изисквания или задължения, посочени в чл. 70 от Регламент (ЕС) 2021/2115, които поетите задължения трябва да надхвърлят, или за да се гарантира спазването разпоредбите на първа алинея на буква г) на параграф 3 от чл. 70 от Регламент (ЕС) 2021/2115 се предоставя възможност за преразглеждане, за да се гарантира адаптиране на ангажиментите. Когато тези изменения не бъдат приети от бенефициента, ангажиментът отпада и не се изисква възстановяване на средства по отношение на периода, през който е изпълняван ангажиментът.  Площта за извършване на дейност по интервенцията, може да бъде намалена с не повече от 10 %.  Когато площта по дадена интервенция, за която има поет ангажимент бъде намалена с повече от 10%, бенефициентът може да продължи изпълнението на ангажимента със заявената за подпомагане площ, като следва да възстанови получената финансова помощ за незаявените одобрени площи, които са част от изпълнявания ангажимент.  Поетият ангажимент по интервенция „Биологично животновъдство“ може да бъде увеличен с нови площи и животни до втората година, като същият може да бъде разширяван със заявените нови площи и животни, които отговарят на изискванията за одобрение при налични финансови средства за оставащия период от ангажимента, съгласно детайлните правила, установени в националното законодателство. Държавен фонд „Земеделие“ уведомява земеделския стопанин за новия размер на площите и животните в одобрен ангажимент. |

Каква е продължителността на договорите?

|  |
| --- |
| По интервенция „Биологично животновъдство“ ангажиментат е тригодишен, като кандидатите се задължават да прилагат методите на биологичното производство. |

10 Съответствие с правилата на СТО

Зелена кутия

Параграф 12 от приложение 2 към Споразумението за СТО

Разяснение как интервенцията спазва съответните разпоредби на приложение 2 към Споразумението за СТО за селското стопанство, както е посочено в член 10 от настоящия регламент и в приложение II към него(зелена кутия)

|  |
| --- |
| Интервенцията отговаря на критериите на параграф 12 от приложение 2 към Споразумението на СТО за селското стопанство (Зелена кутия), посочени в Приложение II към Регламент (ЕС) 2021/2115 на Европейския парламент и на Съвета от 2 декември 2021 година, като сумата на плащането е ограничена на ниво стопанство и обхваща допълнителни разходи и пропуснати приходи в изпълнение на ангажимента. |

11 Процентно участие, приложимо за тази интервенция

| **Регион** | **Член** | **Приложима ставка** | **Минимална ставка** | **Максимална ставка** |
| --- | --- | --- | --- | --- |
| BG - България | 91(2)(a) - По-слабо развити региони | 40,00% | 20,00% | 85,00% |

12 Планирани единични суми — определение

| **Група** | **Планирана единична сума** | **Вид на подкрепата** | **Процентни участия** | **Вид на планираната единична сума** | **Регион(и)** | **Показател(и) за резултатите** | **Единичната сума основава ли се на пренесени разходи?** |
| --- | --- | --- | --- | --- | --- | --- | --- |
|  | Био животновъдство – от 0.3 до 1 ЖЕ/ха | Безвъзмездни средства | 91(2)(a)-BG-40,00% | Среден |  | R.14; R.19; R.21; R.24; R.29; R.31, R 43, R 44 | Не |

Обяснение и обосновка, свързани с размера на единичната сума

Био животновъдство – от 0,3 до 1 ЖЕ/ха

|  |
| --- |
| Плащането е на хектар допустима земеделска земя, обхваната от задълженията по интервенцията. Определената ставка е на база изчисленията на външен изпълнител. Изчисляването на компенстарното плащане е направено чрез осредняване при отчитане на размера на пропуснатите ползи и повишени разходи, при прилагане на методите на биологичното земеделие. Очакваните площи са определени на базата на очаквания ръст на площите под контрол спрямо използваемата земеделска площ. |

13 Планирани единични суми — финансова таблица с крайни продукти

| **Група** | **Планирана единична сума** | **Финансова година** | **2023** | **2024** | **2025** | **2026** | **2027** | **2028** | **2029** | **Общо за периода 2023—2029 г.** |
| --- | --- | --- | --- | --- | --- | --- | --- | --- | --- | --- |
|  | Био животновъдство – от 0.3 до 1 ЖЕ/ха (Безвъзмездни средства - Среден) | Планирана единична сума (общо публични разходи в евро) |  |  |  |  | 516 | 516 | 516 |  |
| Максимална планирана средна единична сума (в евро) |  |  |  |  |  |  |  |  |
| O.17 (единица: Хектари) |  |  |  |  |  |  |  |  |
|
|  | ОБЩО | O.17 (единица: Хектари) |  |  |  |  | 51,477.75 | 56,625.53 | 56,625.53 | **Сума:**  164 728,00  **Макс.:** 56 625,33 |
| Годишно ориентировъчно разпределение на финансови средства (общо публични разходи в евро) |  |  |  |  | 26,562,519 | 29,218,771 | 29,218,771 | 85 000 000 |
| Годишно ориентировъчно разпределение на финансови средства (принос на Съюза в евро) |  |  |  |  | 10,625,008 | 11,687,508 | 11,687,508 | 34 000 000 |
| От които необходими за постигането на минималния размер на разпределяните финансови средства, посочен в приложение XII (приложимо към член 95, параграф 1 съгласно членове 73 и 75) (общо публични разходи в евро) |  |  |  |  |  |  |  |  |
| От които необходими за постигането на минималния размер на разпределяните финансови средства, посочен в приложение XII (вноска на Съюза в евро) |  |  |  |  |  |  |  |  |